stanford-oval/wikipedia huggingface dataset:
כיכר מאירהוף
הערות שוליים

↑  מיכאל יעקבסון, סיבוב בשכונת קריית אליעזר, באתר חלון אחורי, 14 בספטמבר 2016
↑  יגאל חי, חיפה: השיפוצים בכיכר מאירהוף החלו, באתר "כלבו חיפה והקריות", 14 ביולי 2017
↑  הסתיים (שלב א') בשיקום כיכר מאירהוף, באתר "חיפה - כל מה שקורה בעיר", אוגוסט 2017
פארקו דל קארדטו

| --- | --- |

 נתונים ומידות
 שטח:  35 הקטאר
 מיקום
 מדינה:  איטליה איטליה
 מיקום:  אנקונה 
 קואורדינטות:  43°37′14″N 13°31′15″E﻿ / ﻿43.620674°N 13.520943°E﻿ / 43.620674; 13.520943
  (למפת מארקה מוגדלת) אנקונה פזארו פאנו אסקולי פיצ'נו סן בנדטו דל טרונטו סניגליה מצ'רטה יזי פרמו אברוצו לאציו אומבריה טוס. אמיליה-רומאניה ס"מ הים האדריאטי פארקו דל קארדטו(למפת מארקה רגילה) אנקונה פזארו פאנו אסקולי פיצ'נו סן בנדטו דל טרונטו סניגליה מצ'רטה יזי פרמו אברוצו לאציו אומבריה טוס. אמיליה-רומאניה ס"מ הים האדריאטי פארקו דל קארדטו
 
הירידה למערת התכלת
פארקו דל קארדטו (מאיטלקית: Parco del Cardeto) הוא פארק המשתרע על שטח של 140 דונם, במורד הר קארדטו, מעל המרכז ההיסטורי של העיר אנקונה. פארק זה, הכולל אתרים היסטוריים ושמורת טבע, הוא הפארק הגדול של העיר, והוא נחנך בשנת 2005.
בין האתרים המרכזיים של הפארק מצוי בית הקברות העתיק של יהדות אנקונה שהוא מרכיב ב"מוזאון המרחב העירוני".
עיריית אנקונה מקיימת בפארק, מדי קיץ, פעולות תרבות לכל הגילים כולל הצגות תיאטרון, ערבי מוזיקה, וקונצרטים, כל זאת על רקע מבנה המגדלור הישן.
תולדות הפארק

הפארק הוקם הודות ללחץ ציבורי, שגרם לכך שבאזור זה, הקרוב למרכז העיר, יוגדר תחום ירוק מוגן ותשמר איכות הסביבה. בשנת 1972 האזור הוכרז "שמורה ירוקה". הצעד המכריע ליישום התוכנית היה בשנת 1988, כאשר אותרו האתרים ההיסטוריים בתחומו ופרטי הטבע שנדרשה שמירתם. לאחר שהתגברו על מכשולים מינהליים רבים, כולל משאל עם, נחנך הפארק בשנת 2005.
צמחיית הפארק

הפארק נמצא במורד ההר, במישור ללא מצוקים, במקום נוח לגידולי צמחים. בין השיחים המצויים בפארק נמנים: רותם, עוזרר חד-גלעיני, יערה איטלקית, אולקס (שיח קוצני צהוב). מקירות הבניינים צומחים  סגוליות למיניהם (violaciocche), צלף ולוע הארי. יפים במיוחד הנרקיסים הפורחים בבית הקברות היהודי. בדרך למגדלור מופיעה פריחה מקדימה של תאנים.
השמורה כוללת גם עופות, בהם שחפים, בז מצוי וקורמורן.
מוזיאון המרחב העירוני

במסגרת מוזיאון המרחב העירוני (Museo Diffuso Urbano) הופעלו אתרי הפארק. מטרתו להציג את דמותה המגוונת של העיר: המרכז ההיסטורי - עתיקות ומונומנטים, העיר בהווה - רחובות וחומות ותולדות הכנסיות. האתרים יטופחו, ישובו להיות חלק מהעיר ויהיו נקודת משיכה למבקרים בה. אלו יכירו את הגיוון הרב שקם באנקונה. כדי להשיג מטרה זו תתמקד תשומת הלב לאתרים נבחרים בתחומי העיר.
מסלול ביקורים ראשון הוגדר בתחום בית הקברות העתיק של העיר. בוצע בו עבודה מקיפה לשיחזורו. במוזיאון מרכז מידע על יהדות העיר, חייה הגשמיים והרוחניים וכך נחשפה תרומתה לעיר בתחומי החברה, תרבות והכלכלה.
מוזיאון המרחב העירוני > בית הקברות היהודי

בשנת 1428, במרחק קצר ממרכז העיר,  הוקצב על ידי ממשל העיר שטח להקמת בית קברות ליהודים.  כמקובל ביהדות איטליה בית הקברות הוקם מחוץ לחומות העיר, ביציאה  פורטה סן פיאטרו (porta San Pietro). לאחר ארבעים שנה הורחב בית הקברות לשטח נוסף. בשנת 1711 הוקם בית קברות נוסף בשטח אחר בעיר. יש להניח כי ליהודי העיר היה בית קברות נוסף, שכן הם התגוררו בעיר מאות שנים קודם לכן.
בית הקברות היהודי מצוי במורדות הגבעות קפוצ'יני וקארדטו. בבית הקברות אותרו 1,058 מצבות, מהן 700 במקומן המקורי. 178 מצבות הן עם כתובות עבריות מהמאה ה-15 עד המאה ה-19. המצבה העתיקה ביותר שזוהתה היא של ישי פינטו משנת 1552. חלק מהמצבות נפלו בשל חשיפת פני הקרקע במורד ההר. המצבות הונחו לכיוון ירושלים כמקובל אצל היהודים. המצבות נראות באור הראשון של הזריחה בצבען הלבן על רקע הצמחייה הירוקה.
בית הקברות נחשב לבית הקברות היהודי הגדול באירופה - אותרו בו מעל אלף אתרי קבורה. הוא נחשב בין אלו השמורים ביותר.
מוזיאון המרחב העירוני > המגדלור העתיק

בשנת 1860, על גבעת קפוצ'יני, בנקודת תצפית גבוהה, נבנה על ידי האפיפיור פיוס התשיעי המגדלור העתיק של העיר. היה זה בתקופה שהעיר נכללה במדינת האפיפיור. מראש המגדלור יש מראה פנורמי מקיף של העיר: המרכז ההיסטורי, נמל עמוק המים, ומבנה "המרפק" של העיר, שממנו בא שמה.
המבנה ספג נזקים במרוצת השנים, בין היתר בשתי מלחמות העולם, עקב רעידות אדמה והסחף באדמות ההר. מסיבות אלו, בשנת 1965, הוקם מגדלור חדש, במרחק עשרות מטרים מהישן. אחרי ארבעים שנה, הוחלט לשקם את המבנה הישן, ובכך לתת ביטוי למבנים ששרתו את העיר בעבר.
מוזיאון המרחב העירוני > מבנה צבאי חדש

המבנה "La Polveriera Castelfidardo" הוקם במחצית השנייה של המאה ה-18. הוא שימש מבנה צבאי (Caserma Villarey) ויש בו אולמות גדולים. היום משמש אודיטוריום ומקום לתערוכות.
מוזיאון המרחב העירוני > מצודת קארדטו

מצודת קארדטו (Il Forte Cardeto) נבנתה על-יד הצרפתים שכבשו את העיר, יחד עם רוב איטליה
בשנת 1799. היא אפשרה להם להגן עליה לאחר היציאה מהעיר של השליטים מטעם האפיפיור.
המצודה הייתה מוגנת  על ידי חפיר והמורדות התלולים של ההר.
מוזיאון המרחב העירוני > מבנה צבאי ישן

במבנה שוכנת הפקולטה לכלכלה של אוניברסיטת מארקה. המבנה שוקם במאה ה-19. הוא נמצא ליד אחת משלוש הכניסות לפארק, לפי התכנון, המבנה נועד להיות הכניסה הראשית לפארק, אבל בינתיים הוא נמכר לאוניברסיטה.
מראה כללי של בית הקברות
מתחם המגדלור
המגדלור העתיק
פוקושי מאסאיצ'י

| --- | --- |
אין תמונה חופשית
 לידה:  30 בינואר 1878 יאמגוצ'י, יפן 
 פטירה:  3 ביוני 1956 (בגיל 78) 
 מדינה:  האימפריה היפנית, יפן 
 השכלה:  אוניברסיטת טוקיו 
 מעסיק:  אוניברסיטת קנאזווה, Nippon Medical School, אוניברסיטת טוקיו 
 
פוקושי מאסאיצ'י (ביפנית: 福士 政一; ‏30 בינואר 1878 – 3 ביוני 1956) היה רופא, פתולוג ופרופסור אמריטוס יפני שהיה יו"ר האגודה היפנית לפתולוגיה. הוא היה בעל אוסף הקעקועים היחיד הידוע שנלקח מהמתים, וידוע בכינויו "ד"ר קעקוע (刺青博士)".
ביוגרפיה

מאסאיצ'י נולד בשנת 1878 במחוז ימאגוצ'י. הוא למד בבית הספר לרפואה באוניברסיטת טוקיו, ולאחר מכן עבר ללמוד בגרמניה. בשנת 1914 הפך לפרופסור ומרצה באוניברסיטת קנאזווה ובבית הספר לרפואה של ניפון. בהמשך מונה ליו"ר האגודה היפנית לפתולוגיה.
מחקרו המרכזי היה על כך שעגבת גורמת לדלקת באבי העורקים ולמחלות בבלוטת התריס.
בשנת 1907 החל לנהל מחקר על העור האנושי, לאחר שראה שהדיו של הקעקוע מונע את נגעי העור שנגרמים עקב העגבת, ובמהלכו פגש בהרבה אנשים בעלי קעקועים. בשנת 1926 החל לנהל נתיחות לאחר המוות, במהלכן הסיר את העור מהגופה ושימר אותו. עד לשנת 1945 צבר כ-2,000 עורות משומרים וכ-3,000 תמונות נוספות.
את העורות שבהם השתמש לתערוכות ולהצגה לאנשים שונים בתחילת שנות ה-40 של המאה ה-20 שמר מאסאיצ'י במקלט המוגן מהתקפות אוויריות. העורות ששמר במרתף היו היחידים מהאוסף שלו ששרדו את ההפצצות של בעלות הברית במהלך המערכה באסיה ובאוקיינוס השקט במלחמת העולם השנייה.
הערות שוליים

↑  Hardy 1988, p. 74
↑  LIFE 1950, p. 14
↑  Hardy 1988, p. 75
↑  Quigley 1998, p. 152
↑  Beeler 2005, p. 79
| --- | --- |
בקרת זהויות :  ISNI: 0000 0003 7570 3723  NDL: 00349683  VIAF: 252634922   WorldCat (עם VIAF): 252634922
כוכב ים חמניתי

| כוכב ים חמניתי |
| --- | --- |
 
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: קווצי עור
מחלקה:: כוכבי ים
סדרה:: רבי־קוצבת
משפחה:: פצלניים
סוג:: Pycnopodia 
מין:: כוכב ים חמניתי
שם מדעי
 Pycnopodia helianthoides ‏ברנדט, 1835

כוכב ים חמניתי (שם מדעי: Pycnopodia helianthoides) הוא מין של כוכב ים גדול מאוד (אך לא הכי גדול), יחידי בסוג Pycnopodia, המצוי בחופו המערבי של האוקיינוס השקט בסמוך לאמריקה הצפונית. הוא נפוץ מחופי אלסקה וקולומביה הבריטית עד לדרום קליפורניה, בעיקר סביב אצות הקלפ המכילות הרבה קווצי עור ורכיכות.
החל מ-2013 מין זה מצוי בסכנת הכחדה חמורה כתוצאה מזיהומים וממחלות שנגרמו משינויים באקלים העולמי, ובעיקר מהמחלה Sea star wasting disease.
מאפיינים

זהו כוכב ים גדול בעל קוטר של מטר אחד והוא בעל 16–21 זרועות גדולות וגבשושיות איתן הוא צועד על קרקעית הים. הצבע של כוכב הים משתנה מאדום וסגול עד לשחור ואפור ואף לבן וצהוב באזורים מסוימים. כוכב הים הוא טורף המשתמש בכל זרועותיו בשביל להתיש את טרפו והוא יכול להוציא את קיבתו החוצה מגופו כדי לעכל טרף. הזרועות מכוסות במאות "רגליים" קטנות וחזקות. כוכב הים אינו רואה כמעט והוא בעיקר מריח את טרפו.
הוא ניזון מקווצי עור אחרים כמו קיפודי ים, כוכבי ים אחרים, נחשוני ים בעלי גוף עגלגל אך בעיקר מצדפות שונות ומחלזונות. כוכב הים מומחה בתפיסת הקונכייה ושליית הרכיכה ממנה. הוא ניזון גם מנבלות שונות כמו של דיונונים.
הוא עצמו נטרף על ידי דגים גדולים ועל ידי טורפים ימיים ולוטרת הים וכן על ידי סרטני ממשפחת Lithodidae. אלה נאלצים לחלץ אותו מהסלעים עליהם הוא נצמד להגנה. הגנה נוספת שלו היא השרת הזרועות והצמחת זרועות אחרות במקומם.
הערות שוליים

↑  כוכב ים חמניתי באתר הרשימה האדומה של IUCN
להקת הגדנ"ע

| --- | --- |
עטיפת התקליט היחיד של הלהקה
עטיפת התקליט היחיד של הלהקה
 פיקוד:  הדרכה וגדנ"ע
 תקופת הפעילות:  1966
 תוכניות:  1
 התוכנית הראשונה:  חץ מקשת
 תקליטים:  1
להקת הגדנ"ע הוקמה ב-1966 ופורקה באותה שנה. בזמן זה הספיקה להפיק תוכנית אחת. בתוכנית זו, שנקראה "חץ מקשת", השתתפו בין היתר דודו גולדנברג (טופז). לצידו הופיעו ארבעה בנים וארבע בנות בהן האופנאית רזיאלה גרשון. טופז שר סולו את השיר "נוח היה איש צדיק ותמים", שיר שכתב דן אלמגור ללחן עממי אמריקאי (במקור ביצעה את התרגום העברי רבקה מיכאלי), שהפך ללהיט שהושמע ברדיו וגם יצא על תקליטון אוסף של מספר להקות צבאיות. מלבד שיר זה היו בתוכנית עוד אחד עשר שירים, בהם השירים שהלחינה דרורה חבקין "חומות יריחו" ו"שיר הצעדה" שמזוהה עם ביצוע מארש של תזמורת צה"ל. רוב המנגינות היו קצביות ומבוססות על לחנים עממים אמריקאים קלים.
12 השירים שהיו בתוכנית הוקלטו לתקליט אריך-נגן בשנת 1966. תקליט חריג בתקופת המיתון בה רוב הלהקות הוציאו תקליטוני E.P., או שלא הקליטו בכלל. לצד להקת הגדנ"ע, רק להקת הנח"ל הוותיקה הוציאה אותה שנה תקליט אריך נגן.
תוכניתה זו הייתה הפעילות היחידה של הלהקה, היא פורקה באותה שנה. במשך שנים, פעלה תזמורת הגדנ"ע, אשר פעלה במקביל לתזמורת צה"ל ואף שיתפה עימה פעולה.
| להקות צבאיות בישראל |
| --- | --- | --- |
| מלחמת העצמאות | הצ'יזבטרון • חישטרון • הלהקה הצבאית הארצית • להקת הכרמל • להקת איילון  הרכבים קטנים: להקת אלכסנדרוני • להקת חיל הים • הצמד עדה וניניו • להקת צלילי הקסם • להקת תל ליטוינסקי |  |
| להקות צבאיות | להקת הנח"ל • להקת פיקוד הצפון • להקת פיקוד המרכז • להקת פיקוד הדרום • להקת חיל הים • להקת גייסות השריון |  |
| צוותי הווי | צוות הווי הנח"ל • צוותי הווי פיקוד מרכז • צוותי הווי פיקוד צפון • צוות הווי פיקוד דרום • להקות חיל האוויר • צוותי הווי גייסות השריון • להקת חיל התותחנים • מקהלת הרבנות הצבאית • צוות הווי הנדסה קרבית • צוות הווי פיקוד ההדרכה • להקת הגדנ"ע • להקת חינוך מיוחד • להקת קיטבג • להקת חילות השדה • להקת החמ"ניות |  |
| --- | --- |
בקרת זהויות :  NLI: 987007438459705171  MusicBrainz: 9ce67382-f9bc-41a0-8b5e-37b21be7cf53
פאל בנקו

| --- | --- |

 לידה:  14 ביולי 1928 אמיין, צרפת 
 פטירה:  26 באוגוסט 2019  (בגיל 91) בודפשט, הונגריה 
 הישג בולט:  השתתפות בתחרות מועמדים של אליפות העולם בשחמט 1960
 הדרגה הגבוהה ביותר:  רב אמן משנת 1958
 מד כושר מרבי:  2530 (יולי 1973)
 מד כושר נוכחי:  2,408 (נכון ל־אוגוסט 2019) 
 מקצוע נוסף:  פרובלמאי 
 מדינה:  הונגריה, ארצות הברית
 פרסים והוקרה:  צלב האבירים של מסדר ההצטיינות של הרפובליקה ההונגרית (2015) 
 
פאל בנקו (בהונגרית: Benkő Pál;‏ 14 ביולי 1928 – 26 באוגוסט 2019) היה שחמטאי הונגרי ואמריקאי בדרגת רב אמן. היה אלוף ארצות הברית בשחמט מספר פעמים, התחרה באליפות העולם בשחמט, חבר בהיכל התהילה העולמי של השחמט (אנ')
ביוגרפיה

פאל בנקו נולד באמיין, צרפת. בשנת 1932 משפחתו חזרה להונגריה. הוא התחיל לשחק שחמט בתחרויות רשמיות לאחר מלחמת העולם השנייה. בגיל 20 הוא זכה באליפות הונגריה, ובשנת 1950 קיבל דרגת אמן בינלאומי. בשנת 1956 היה חלק מנבחרת הונגריה לאולימפיאדת השחמט. בשנת 1957 במהלך תחרות שחמט לסטודנטים ברייקיאוויק הוא ערק ולא חזר להונגריה. החל משנת 1958 התגורר בנקו בארצות הברית.
בשנת 1958 הוענק לו תואר רב אמן. בשנות ה-60 של המאה ה-20 הוא קיבל אזרחות אמריקאית ונכלל בנבחרת ארצות הברית.
בשנים 1959 ו-1962 הוא השתתף בתחרות המועמדים. בשנת 1970 הוא ויתר על מקומו לטובת בובי פישר, שבסופו של דבר הוכתר כאלוף העולם חדש.
בנקו היה 8 פעמים אלוף ארצות הברית בשחמט. במהלך הקריירה הוא ניצח מספר אלופי עולם מכהנים: בובי פישר, מיכאל טל, טיגראן פטרוסיאן ווסילי סמיסלוב.
פאל בנקו במשחקי אולימפיאדת השחמט

בין השנים 1956 ל-1972 השתתף פאל בנקו ב-7 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1956 | 3 | הונגריה |  | 10 מ-15 | 6+ 8= 1- | 66.7 | 3 קבוצתי, 4 אישי |
|  1962 | 2 | ארצות הברית |  | 8 מ-12 | 6+ 4= 2- | 66.7 | 4 קבוצתי, 2 אישי |
|  1964 | 2 | ארצות הברית |  | 9.5 מ-14 | 7+ 5= 2- | 67.9 | 6 קבוצתי, 8 אישי |
|  1966 | 3 | ארצות הברית |  | 8 מ-12 | 4+ 8= 0- | 66.7 | 2 קבוצתי, 7 אישי |
|  1968 | 3 | ארצות הברית |  | 6 מ-12 | 2+ 8= 2- | 50.0 | 4 קבוצתי, 21 אישי |
|  1970 | 4 | ארצות הברית |  | 8.5 מ-12 | 6+ 5= 1- | 70.8 | 4 קבוצתי, 7 אישי |
|  1972 | 3 | ארצות הברית | 2515 | 9.5 מ-16 | 6+ 7= 3- | 59.4 | 9 קבוצתי, 16 אישי |
משחקים מוסברים (באנגלית) > 1959

פאל בנקו מול מיכאל טל,  17.9.1959, Story of How Benko Tried to Play Active Against Tal
משחקים מוסברים (באנגלית) > 1962

פאל בנקו מול בובי פישר, 2.5.1962,Pal Benko vs Bobby Fischer   Hungary for the Win!   Curacao Candidates (1962)
פאל בנקו מול מיכאל טל, 5.5.1962, Impervious to Magic   Benko vs Tal   Curaçao Candidates (1962)
הערות שוליים

↑  Benko, Pal - Men's Chess Olympiads, באתר אולימפבייס (בעברית)
| --- | --- |
בקרת זהויות :  BIBSYS: 90230655  GND: 1220312134  ISNI: 0000 0001 0951 3759  LCCN: n90625834  NTA: 071338004  VIAF: 6551540   WorldCat (עם VIAF): 6551540 
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
פוקוצ'יאמה

פוּקוּצִ'יָאמָה (ביפנית: 福知山市) היא עיר בצפון מחוז קיוטו שביפן, על שפת נהר היורה.
גאוגרפיה

פוקוצ'יאמה נמצאת בתוך הארץ, כ-25 ק"מ מים יפן, בקצה הדרומי של עמק פוקוצ'יאמה, והיא מוקפת בהרים מהצפון, מהדרום, ומהמזרח.
נכון לשנת 2008 אוכלוסיית העיר מונה כ-82,425 איש, וצפיפותה עומדת על כ-146 אנשים לקמ"ר.
העיר הוקמה ב-1 באפריל בשנת 1937.
ב-1 בינואר 2006 הערים מיווה ויקונו ממחוז אמטה, והוי ממחוז קסה, מוזגו לעיר.
תחבורה

רכבות בין עירוניות עוצרות בתחנת פוקוצ'יאמה, עם חיבורים לאוסקה קיוטו ואמאנוהשידאטה בין היתר.
כדור הארץ הנדיר

השערת כדור הארץ הנדיר טוענת שכוכבי לכת עם חיים מורכבים, כמו כדור הארץ, הם נדירים במיוחד.
"כדור הארץ הנדיר: מדוע חיים מורכבים נדירים ביקום" (באנגלית: Rare Earth: Why Complex Life is Uncommon in the Universe) הוא ספר מדע פופולרי שפורסם בשנת 2000 ונכתב על ידי פיטר ווארד (אנ'), גאולוג ופלאונטולוג, ודונלד י. בראונלי (אנ'), אסטרונום ואסטרוביולוג. הספר עוסק בשאלה מדוע לא נמצאו חיים תבוניים מחוץ לכדור הארץ ומבקר גישות כמו עקרון הממוצעות, נוסחת דרייק וניסיונות לחיפוש חוצנים דוגמת פרויקט סט"י.
פרדוקס פרמי

אין ראיות מהימנות או ניתנות לשחזור לכך שחוצנים ביקרו בכדור הארץ. לא זוהו או נצפו שידורים או עדות לחיים חוצניים תבוניים בשום מקום אחר ביקום, מלבד כדור הארץ. עובדה זו נוגד את הידיעה שהיקום מלא במספר רב מאוד של כוכבי לכת, שסביר להניח שחלקם בעלי תנאים מסבירי פנים לחיים. החיים בדרך כלל מתרחבים עד שהם ממלאים את כל הנישות הזמינות. עובדות סותרות אלו מהוות את הבסיס לפרדוקס פרמי, שהשערת כדור הארץ הנדיר היא אחד הפתרונות המוצעים שלו.
ביקורת

מאחר שלא נמצאו חיים תבוניים חוץ-ארציים, לא ניתן לדעת אם תאוריית כדור הארץ הנדיר מתארת את שכיחותם ביקום באופן מדויק. לתאוריה קמו מתנגדים ולהם ביקורת על נקודות החולשה שלה. נימוקיהם העיקריים הם:
מתקיים חיפוש אחר כוכבי לכת דמויי ארץ - מאז פרסום הספר התגלו למעלה מ-1000 כוכבי לכת מחוץ למערכת השמש, בעיקר בזכות טלסקופ החלל קפלר. מחקר שנעשה בשנת 2013 שיער שאחד מכל חמישה כוכבים דמויי שמש מכיל כוכב לכת בטווח האזור הישיב, כלומר בין 2 ל-8 מיליארד בגלקסיית שביל החלב לבדה. בנוסף, תכונות מסוימות המוזכרות בספר אינן ניתנות למדידה באמצעים הטכנולוגיים של ימינו, כגון הימצאות מים על פני השטח, טקטוניקה והימצאות ירח גדול. תכונות כמו ירח גדול ומבנה דומה של המערכת למערכת השמש אינן הכרחיות לקיום חיים.
חמצן אינו הכרחי ליצירת חיים רב-תאיים - בספר מוצגת הטענה שלא נמצאו יצורים חיים רב תאיים המבצעים מטבוליזם ללא חמצן. הטענה נמצאה לא נכונה בשנת 2010, כאשר התגלו שלושה יצורים רב תאיים להם מטבוליזה מבוססת מימן.
סיבות אנושיות - הכתוב בספר מבוסס על הנחת הכותבים שחיים תבוניים יכולים להתקיים רק בכוכבי לכת בעלי תנאים הדומים לכדור הארץ, הנחה שנתונה לביקורת בשל האופי השמרני והמוגבל שלה. הכותבים, כפי שנטען על ידי אנשים, בחרו מאפיינים של כדור הארץ אשר שירתו את הרעיון שהביאו בספר והתעלמו ממאפיינים אחרים. אחרים טוענים שהספר מתיישב עם הרעיון הבריאתני של התכנון התבוני.
סביבות חיים אלטרנטיביות - הכותבים התייחסו בספרם ליצורים חיים המתקיימים על כדור הארץ ומבוססים על ביוכימיה של פחמן ומים. תאוריות של ביוכימיה אלטרנטיבית מאפשרות את קיומם ההיפותטי של יצורים חיים בכל סביבת חיים שיש בה מקור אנרגיה ומולקולות, גם אם היא שונה מהסביבה בכדור הארץ.
תפקידו של כוכב לכת דמוי צדק לא ברור - הכותבים טוענים בספרם שקיומו של צדק בחלקה החיצוני של מערכת השמש וכוח המשיכה הגדול שלו מגנים על כדור הארץ מפני פגיעה של מטאוריטים על ידי הסטת מסלולם. תאוריה זו שנויה במחלוקת מכיוון שלא נמצאו הוכחות המבססות אותה, ונמצא שצדק מסיט את מסלולם של עצמים גם לכיוון כדור הארץ.
חיוניות טקטוניקת הלוחות - בספר נטענת הטענה שבכדור הארץ פעילות טקטונית ייחודית שלא נצפתה בכוכבי לכת אחרים (כגון יצירת הרים), ופעילות זו חיונית עבור יצירת חיים תבוניים על פניו. עוד שנטען הוא שהירח הגדול של כדור הארץ וכוחות הגאות והשפל שהוא יוצר גורמים לפעילות טקטונית מוגברת. מחקרים מראים שקיימת או שהייתה פעילות טקטונית בעצמים במערכת השמש, כגון במאדים על אף שאין לו ירח גדול.
התנגשות עצמים בכוכב לכת אינה נדירה או אינה דרושה - בספר נאמר שכחלק מהשערת ההתנגשות הענקית לפיה הירח התנגש בכדור הארץ, נוצרה נטיית ציר הסיבוב שלו - הסיבה לחילופי עונות השנה. מאורע התנגשות של עצם כל כך גדול בכדור הארץ מתואר כנדיר, וכן גם זווית הסיבוב של כדור הארץ ומהירותו. המתנגדים טוענים שעצם כמו הירח יכל להיווצר מאבק שנכלא בנקודת לגראנז' L4 או L5 של כוכב לכת וכוכב. האבק נאסף לכדי עצם גדול באמצעות כבידה בלבד, ולאחר מכן מאבד את יציבות מסלולו ומתנגש בכוכב. נקודות מסוג זה אינן נדירות בחלל, לכן היווצרות הירח היא מאורע שכיח יותר מן המתואר בספר.
ראו גם

נוסחת דרייק
חיים מחוץ לכדור הארץ
אסטרוביולוגיה
כוכב לכת דמוי ארץ
הערות שוליים

↑  Tingay, Steven. "Is there evidence aliens have visited Earth? Here's what's come out of US congress hearings on 'unidentified aerial phenomena'". The Conversation. Retrieved 27 October 2022.
↑  Kolbert, Elizabeth (14 January 2021). "Have We Already Been Visited by Aliens?". The New Yorker. Retrieved 27 October 2022.
↑  Papagiannis, Michael D. (1978). "1978QJRAS..19..277P Page 277". Quarterly Journal of the Royal Astronomical Society. 19: 277. Bibcode:1978QJRAS..19..277P.
↑  גרסת ארכיון של אתר הספר הרשמי (אנגלית) (האתר עצמו הפסיק להתקיים לאחר שנת 2008)
↑   עידו אפרתי, המחקר שמסביר למה כמעט ואין סיכוי לחיים בחלל החיצון, באתר הארץ, 7 בנובמבר 2014
1 2  Villain in disguise: Jupiter’s role in impacts on Earth, באתר Astrobiology Magazine
↑   מחקר: מיליארדי כוכבי לכת המתאימים לחיים בשביל החלב, באתר הארץ, 5 בנובמבר 2013
↑  Prevalence of Earth-size planets orbiting Sun-like stars, באתר ידיעון האקדמיה הלאומית למדעים, 22 באוקטובר 2013
↑  The first metazoa living in permanently anoxic conditions, באתר BioMedCentral, אפריל 2010
↑  UCLA scientist discovers plate tectonics on Mars
↑  New Map Provides More Evidence Mars Once Like Earth, באתר נאס"א
↑  Where Did The Moon Come From?
פאל ג'רג'

| --- | --- |
אין תמונה חופשית
 לידה:  7 באפריל 1893 אוראדיה, האימפריה האוסטרו-הונגרית 
 פטירה:  1 במרץ 1976 (בגיל 82) מוריסטאון, ארצות הברית 
 שם לידה:  Grosz Pál 
 לימודי רפואה:  אוניברסיטת אטווש לוראנד 
 תפקידים:  רופא ילדים, מרצה באוניברסיטה 
 פרסים והוקרה:  המדליה הלאומית למדעים (1975)  פרס ג'ון האולנד (1968) 
 
פאל ג'רג' (במקור גרוס, בהונגרית: György Pál;‏ 7 באפריל 1893, נאג'ווארד – 1 במרץ 1976, פילדלפיה) היה דוקטור לרפואה יהודי-הונגרי, תזונאי, רופא ילדים, פרופסור באוניברסיטה, אחיו הצעיר של ארנה ג'רג' (1888–1977) עורך דין וסופר.
קורות חייו

פאל גרוס נולד במשפחה יהודית כבנם של מנייהרט גרוס (1862–1941), רופא, ושל אדל פופר (1870–1912). אביו היה המאסטר הגדול של תא הבונים החופשיים "המלך לאסלו" בנאג'וואראד. הוא השלים את לימודיו באוניברסיטת בודפשט (שמה היום אוניברסיטת אטווש לוראנד), שם קיבל דיפלומה ב-1915. פרסומיו המדעיים הראשונים פורסמו כבר כסטודנט. לאחר מלחמת העולם הראשונה נסע לגרמניה להמשיך את לימודיו. באוניברסיטת היידלברג עבד עם פרופסור ארנסט מורו, מייסד האסכולה לרפואת ילדים בגרמניה, שם החליט להקדיש את חייו למדע הפיזיולוגיה התזונתית של ילדים. הוא עבד עם הכימאי חתן פרס נובל ריצ'רד קון והשתתף בגילוי הריבופלבין (ויטמין B2). שם, בשנת 1923, ניגש לבחינת מומחה ברפואת ילדים וקיבל הסמכה פרטית להוראה. כעבור ארבע שנים הפך לפרופסור. תלמידיו העריצו אותו על אופיו הידידותי ביותר ועבודת המחקר המדויקת והעיקשת שלו.
אף על פי שהחוקר הצעיר השיג תוצאות יוצאות דופן, הוא נאלץ לברוח מגרמניה של אדולף היטלר בשל מוצאו היהודי. משולל זכויות ומאוכזב, הוא נסע לקיימברידג', אנגליה, שם המשיך בהצלחה את המחקר הקודם שלו על ויטמין B וזיהה את ויטמין B6. מ-1931 עד 1933, הוא היה מרצה לרפואת ילדים באוניברסיטת קיימברידג'. בשל המצב הפוליטי הלא ברור, הוא המשיך לברוח מאנגליה, ובשל הכרתו הבינלאומית השתקע בארצות הברית, שם כיהן כפרופסור מחקר ב-Western Reserve בין השנים 1933–1944, פרופסור מחקר במחלקה לרפואת ילדים ב-1944. אחר כך באוניברסיטת פנסילבניה בין 1944 לבין 1950, ולאחר מכן מנהל המחלקה בבית החולים לילדים של אוניברסיטת פנסילבניה בין 1950 לבין 1957 היה הרופא הראשי של בית החולים. מ-1957 עד 1963 עבד כרופא הראשי של בית החולים האוניברסיטאי. מאז 1963 היה פרופסור אמריטוס לרפואת ילדים.
מחקריו

הזיהוי של ריבופלבין (ויטמין B2), גילוי הוויטמין B6, ויתרה מכך כחלוץ מדע התזונה המודרני, הוא זכה לתשומת לב ולהכרה בינלאומית כבר בחייו. במשך כל חייו שאף שהמחקר ישמש מטרה מעשית, בעיקר על מנת לשפר את איכות החיים. פעילות הפרסום המדעי שלו מאופיינת ב-13 ספרי לימוד ולמעלה מ-450 מאמרים מדעיים. כהוקרה על עבודתו המדעית וההומניטארית, הוא קיבל פרסים רבים, והאיגוד הרפואי האמריקאי הקים מלגה בשנת 1958 בשם Pál György Food Science Study Scholarship.
עבודותיו העיקריות

Investigations on the Vitamin B2 Complex. (Biochemical Journal, 1935)
A csecsemő- és gyermekgyógyászat tankönyve. I–II. köt. (Bp., 1936–1937)
A Hitherto Unrecognized Biochemical Difference between Human Milk and Cow’s Milk. (Pediatrics, 1953)
The Vitamins. Chemistry, Physiology and Pathology. Monográfia. (New York, 1954)
Bifidus Factor. II. Its Occurrence in Milk from Different Species and Other Natural Products. Többekkel. (Archives of Biochemisty and Biophysics, 1954)
A Variant of Lactobacillus bifidus Requiring a Special Growth Factor. Norris, R. F.-fel, Rose, C. S.-szel. (Archives of Biochemisty and Biophysics, 1954)
Protective Effects of Human Milk in Experimental Staphylococcus Infection. Dhanamitta, S.-szel, Steers, E.-vel. (Science, 1962)
The Uniqueness of Human Milk. Biochemical Aspects. (American Journal of Clinic Nutrition, 1971)
Undialyzable Growth Factors for Lactobacillus bifidus var. Pennsylvanicus. Többekkel. (European Journal of Biochemistry, 1974).
פרסים וההוקרה

Modern Medicine Award (1956)
Goldberger Award (1957)
Osborne and Mendel Award (1958)
John Howland Award (1968)
לקריאה נוספת

Emed Alexander: Magyar orvosok Amerikában (2004. szeptember 19.) Orvosi Hetilap, 145. évfolyam, 38. szám (אלכסנדר אמד: רופאים הונגרים בארצות הברית. שבועון רפואי. 2004) (דרוש מינוי)
György Pál a Magyar Nemzeti Névtér oldalon
Névpont (פאל ג'רג' בנקודת שם)
הערות שוליים

↑  Névváltoztatás a m. kir. belügyminisztérium 27250/1905. számú rendelete alapján.
| --- | --- |
בקרת זהויות :  NLI: 987007433026105171  GND: 125340222  ISNI: 0000 0000 8104 8399  LCCN: nr99012130  NTA: 124572995  SNAC: w6pc54sp  SUDOC: 088738256  VIAF: 25562179   WorldCat (עם VIAF): 25562179
כיכר מוסקבה

| --- | --- |

 מידע כללי
 על שם:  העיר מוסקבה
 הקמה
 תקופת הבנייה:  ?–2007
 מיקום
 מדינה:  ישראל
 עיר:  ירושלים
 שכונה:  מגרש הרוסים
 רחובות מסתעפים:  רחוב ישראל זמורה, רחוב שניאור חשין
 אתרים:  כנסיית השילוש הקדוש, מוזיאון אסירי המחתרות (ירושלים), אצבע עוג מלך הבשן
 קואורדינטות:  31°46′52.84″N 35°13′21.15″E﻿ / ﻿31.7813444°N 35.2225417°E﻿ / 31.7813444; 35.2225417
  מפת מיקום  מפה מפורטת   (למפת ירושלים מוגדלת) כיכר מוסקבה(למפת ירושלים רגילה) כיכר מוסקבה(למפת הרי ירושלים רגילה) כיכר מוסקבה(למפת הרי ירושלים מוגדלת) כיכר מוסקבה  he tabBackground:;tabBorder:#aaa;defaultTab:0;
 
כיכר מוסקבה (ברוסית: Площадь Москвы) היא כיכר ציבורית במרכז מגרש הרוסים בירושלים. הכיכר נחנכה בשנת 2007 בעת ביקור ראש עיריית מוסקבה לשעבר, יורי לוז'קוב, שביקר באותה עת בישראל לצורך כינון ברית ערים תאומות בין מוסקבה לתל אביב. הכיכר ניצבת בכניסה אל כנסיית השילוש הקדוש וסביבה מצויים: משטרת מחוז ירושלים, בית משפט השלום בירושלים ומוצג ארכאולגי הקרוי אצבע עוג מלך הבשן.
אצבעו של עוג

אצבע עוג מלך הבשן הוא כינויו הנפוץ של עמוד אבן רחב ממדים אשר חציבתו לא הושלמה ועל כן נותר במצב מאוזן, כחלק מסלע האם.
תמונות

הכניסה לקתדרלה
הצמחייה מסביב לקתדרלה
הקתדרלה ובית משפט השלום (משמאל)